Mám bolesti v ramene a prechádza až do lakť.
Dobrý večer. Najskôr ma bolela ľavá strana od ramena až po prsty. Brala som 10 injekci. Tá strana je už funkčná. Lenže po troch dňoch som začala pociťovať tie isté bolesti aj na druhej strane a stále je to horšie. Mastim si to gélom a beriem flector a nič mi to nepomáha.Ďakujem
Dobrý deň,
Ďakujeme za vašu otázku. Bolesť ramena je jednou z najčastejšie sa vyskytujúcich bolestí, pričom sa môže objaviť náhle alebo postupne. Objavuje sa ako následok zranenia (poškodenie či roztrhnutie šliach, zlomenina), preťaženia, zápalového ochorenia (zápal šliach, ochranného vaku a kĺbu) či opotrebovania ramenného kĺbu. Keďže sa u vás rovnaký problém objavil obojstranne a bolesť prechádza až do oblastí prstov, príčinou môže byť aj blokáda v oblasti krčnej chrbtice.
Liečba je však závislá od správnej diagnostiky zdravotného problému a závažnosti tohto stavu. Žial v našej kompetencii nie je stanoviť diagnózu ani rozhodnúť o vhodnej forme liečby. Nakoľko samoliečba nepriniesla zmiernenie bolesti, je potrebné opakovane navštíviť lekára (ortopéda).
Prajem skorú úľavu od ťažkostí.
S pozdravom
Mgr. Tamara Jakúbeková